ToekomsVenster: 'n Taal wat almal verstaan | Maroela Media
(Foto: Elias Maurer/Unsplash)
Daar is 'n taal wat gemeenskaplik en wêreldwyd gepraat word, en dit is die taal van die liefde. Sou 'n mens die term liefde ondersoek, sal begrippe soos omgee, sorg, geduld, nederigheid en medemenslikheid in die visier kom. Die teenoorgestelde sluit onder meer vooroordeel en selfs vrees in.
Christene se taal is die van die liefde. Dit hoop, glo en vertrou vir die beste. Dit maak nie net geraas soos klinkende simbale nie maar troos, bemoedig en ondersteun.
Liefde klink dieselfde in enige, ja alle tale. Dit is die taal wat alle mense verstaan. Jy het nie 'n tolk nodig om dit verstaanbaar te maak nie. Jy praat, leef en doen dit.